Gorivo (budizam)
<s>Upadana (upādāna) je sanskritska i pali reč koja doslovno znači gorivo, ali se u savremenom budističkom kontekstu najčešće prevodi kao prianjanje, vezivanje.</s>

<s>U budizmu, gorivo (upadana) i žeđ (tanha ) se smatraju dvema osnovnim uzrocima patnje.</s><s>Prestanak upadane vodi do nirvane.</s>

<s>Etimologija</s>

<s>Profesor Ričard Gomrbič je istakao u više svojih publikacija, da je izvorno značenje reči upādāna gorivo.</s><s>On podseća da je Buda učestalo koristio vatru kao metaforu.</s><s>U poznatoj Besedi o vatri (Āditta-pariyāya) (Vin I, 34-5; SN 35.28), Buda upozorava monahe da ”sve gori”, odnosno šest čula, njihovi predmeti i utisci koji na osnovu njih nastaju.</s><s>Sve gori vatrom pohlepe, mržnje i zablude.</s><s>U drugoj besedi, Buda objašnjava da je čovekova svest kao plamen - postoji dok ima goriva.</s><s>Takođe, izlaz iz svega ovoga se naziva ”gašenje”, tj. nirvana.</s>

<s>Već u vreme kada je Budagoša pisao svoje komentare (4. vek), upādāna je počela da se prevodi kao ”vezivanje”.</s>

<s>Budino učenje</s>

<s>Prema Budinom učenju, na osnovu žeđi nastaje gorivo, a na osnovu dotoka goriva nastaje bivanje.</s><s>Kada ugasimo žeđ, dotok goriva prestaje, nema više bivanja, i um je oslobođen.</s>

<s>Dotok goriva</s>

<s>Buda je gorivo, koje nastaje na osnovu želje za pojavama, poredio sa gorivom kojim palimo vatru:</s>

<s>Buda tvrdi da u onome ko se usredsredi na mane primamljivih pojava želja nestaje, a sa nestankom želje dolazi do nestanka goriva, a samim tim i nestanka čitave ta gomile patnje.</s>

<s>Prestanak goriva</s>

<s>Buda nastanak svesti na osnovu čula poredi sa nastankom vatre na osnovu goriva, kao i sa njenim nestankom kada goriva nestane:</s>

<s>Pali kanon prenosi dijalog između učenika Vaće u Bude o sudbini oslobođenog uma posle smrti:</s>

<s>„Kada je um oslobođen, učitelju Gotamo, gde se on preporađa?”
„Izraz ‘preporađa se’ nije dobar”.</s><s>„Onda se on ne preporađa?”
„Izraz ‘ne preporađa se’ nije dobar”.</s><s>„Onda se on i preporađa i ne preporađa?”
„Izraz ‘i preporađa i ne preporađa’ nije dobar.”
„Onda se on niti preporađa, niti ne preporađa?”
„Izraz ‘niti se preporađa, niti ne preporađa’ nije dobar”.</s>

<s>Kada je Vaća nakon ovoga izrazio zbunjenost i sumnju u Budino znanje, on mu je odgovorio poređenjem:
„Zamisli da pred tobom gori vatra.</s><s>Da li bi znao: ‘Ovo je vatra što preda mnom gori’?”
„Znao bih”.</s><s>„Ako bi te neko pitao: ‘Ta vatra što pred tobom gori, na osnovu čega ona to gori?’ – šta bi odgovorio?”
„Odgovorio bih: Ova vatra što preda mnom gori, gori na osnovu trave i pruća.”
„Ako bi onda ta vatra pred tobom bila ugašena, da li bi znao: ‘Ova vatra preda mnom je ugašena’?”
„Znao bih”.</s><s>„A ako bi te neko pitao: ‘Pošto je ta vatra pred tobom ugašena, na koju stranu je otišla: na istok, zapad, sever ili na jug’?” – šta bi odgovorio?”
„To pitanje nema smisla.</s><s>Vatra gori na osnovu goriva koje čine trava i granje.</s><s>Kada je ono potrošeno, ako se ne doda novo gorivo, pošto više nema goriva, ona se smatra ugašenom”.</s>

<s>Buda potom zaključuje da se isto odnosi i na Tatagatu, čiji je um oslobođen.</s>

<s>Literatura</s>

<s>Izvori</s>

<s>Vidi još 
 Um (budizam)
 Uslovni nastanak
 Beseda o vatri</s>

<s>Budistički pojmovi
Sanskritski izrazi</s>

